Diari Oficial de la Generalitat Valenciana


Sumari del DOGV 9321, del 20-04-2022 (2022/2949)

Informació pública d'ocupació directa dels terrenys afectats per a l'establiment de la servitud forçosa del col·lector de drenatge de la CV-610 en el tram del sector 3 del Pla general d'ordenació urbana.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9321

Data del DOGV
:   20-04-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/2949


Data del document
:   31-03-2022

Organisme emissor
:   Ajuntament de Llutxent

Tipus de document
:   Anunci

Descriptors 

:   * Llutxent
    * pla d'urbanisme
    * administració local

Informació pública d'ocupació directa dels terrenys afectats per a l'establiment de la servitud forçosa del col·lector de drenatge de la CV-610 en el tram del sector 3 del Pla general d'ordenació urbana. [2022/2949]  
El Ple d'aquest ajuntament, en sessió ordinària celebrada el dia 30 de març de 2022, va adoptar el següent acord, la part dispositiva del qual és com segueix:  
  
«Primer. Aprovar la incoació de l'expedient d'ocupació directa dels terrenys que a continuació es relacionen i que estan afectats pel planejament municipal com a zona lliure d'edificació per protecció de la CV-610 en el tram que confronta amb el sector 8 LZ-3, per a l'establiment forçós de la servitud per a l'execució del col·lector de drenatge aigües pluvials de la CV-610, en el tram que del citat sector i unitat d'execució:  
Segon. La materialització de la reserva d'aprofitament urbanístic que correspon a cadascuna de les propietats assenyalades en l'apartat primer d'aquesta part dispositiva es durà a terme en la UE-3, àmbit coincident amb el sector 3 i A.R. 3, del PGOU de Llutxent.  
  
Tercer. Exposar al públic el present acord, juntament amb la documentació que l'acompanya, per terme d'un mes perquè les persones que puguen resultar interessades formulen les observacions i reclamacions que estimen convenients, en particular en el que concerneix la titularitat o valoració dels seus respectius drets.  
La informació pública s'efectuarà mitjançant la inserció d'anuncis en el Diari Oficial de la Generalitat Valenciana.  
  
Quart. Notificar el present acord a les persones propietàries afectades per l'ocupació prevista, amb la indicació que la persona propietària disposarà d'un termini de dos mesos des de l'anterior notificació per a efectuar una contraoferta per a la cessió pactada del sòl, a través d'una compensació econòmica o la seua integració en unitat d'execució o en condicions diferents de les oferides per l'Administració; també assenyalar que en el cas de persones propietàries desconegudes, no compareixents, persones amb discapacitat sense persona que les represente o quan es tracte de propietat litigiosa, s'entendran les actuacions amb el Ministeri Fiscal.  
  
Cinqué. Facultar l'alcaldessa, tan àmpliament com en dret siga necessari, per a la gestió i execució del present acord.»  
  
I en compliment del que es disposa en l'article 113, apartat segon, lletra a, del Decret legislatiu 1/2021, de 18 de juny, del Consell, pel qual s'aprova el text refós de la Llei d'ordenació del territori, urbanisme i paisatge de la Comunitat Valenciana, se sotmet a informació pública i audiència a les persones interessades, pel termini de trenta dies hàbils, a comptar des de l'endemà de la inserció d'aquest anunci en el Diari Oficial de la Generalitat Valenciana, perquè totes les persones que resulten interessades puguen examinar l'expedient i presentar les reclamacions i suggeriments que estimen oportunes; dit anunci s'inserirà, així mateix, en tauler d'edictes i pàgina web de l'Ajuntament de Llutxent.  
Durant aquest termini podrà ser examinat per qualsevol persona interessada en les dependències municipals, en horari de 09.00 h a 14.00 h, perquè s'hi formulen les al·legacions que s'estimen pertinents.  
  
Llutxent, 31 de març de 2022.- L'alcaldessa: María Rosario Boscà Aranda.